2 หุ้นลิสซิ่งอ้าแขนรับยอดจักรยานยนต์พุ่ง
ล่าสุดของยอดจำหน่ายรถจักรยานยนต์ใหม่ในประเทศประจำเดือนพฤษภาคม 2559 กลับมาเติบโตแรกอีกครั้งถึง 63.8% เมื่อเทียบกับช่วงเดือนก่อนหน้า และ 13.8% จากงวดเดียวกันของช่วงปีก่อนที่ระดับ 1.65 แสนคัน ทำระดับสูงสุดในรายเดือนในรอบ 11 เดือนที่ผ่านมา ภายหลังจากที่หดตัวแรงเดือนเมษายน 2559
26 มิ.ย. 2559

–เส้นทางนักลงทุน–
 
ล่าสุดของยอดจำหน่ายรถจักรยานยนต์ใหม่ในประเทศประจำเดือนพฤษภาคม 2559 กลับมาเติบโตแรกอีกครั้งถึง 63.8% เมื่อเทียบกับช่วงเดือนก่อนหน้า และ 13.8% จากงวดเดียวกันของช่วงปีก่อนที่ระดับ 1.65 แสนคัน ทำระดับสูงสุดในรายเดือนในรอบ 11 เดือนที่ผ่านมา ภายหลังจากที่หดตัวแรงเดือนเมษายน 2559
นอกจากนี้ เมื่อดูยอดจดทะเบียนรถจักรยายยนต์ใหม่ในเดือนพฤษภาคม 2559 ก็เพิ่มขึ้นอย่างมีนัยฯ เช่นกัน โดยมียอดจดทะเบียน 53.1% จากงวดเดียวของเดือนก่อน และ 14.8% จากงวดเดียวกันของปีก่อน มาที่จำนวน 1.80 แสนคัน ขึ้นทำระดับสูงสุดในรายเดือนรอบ 11 เดือนเช่นกัน
ปรากฏการณ์ของยอดรถจักรยานยนต์ที่เพิ่มขึ้นในเดือนพฤษภาคม อย่างยอดจำหน่าย หรือยอดจดทะเบียนกลับมาเติบโตในจังหวัดหลักๆ นอกเหนือจาก กทม. และปริมณฑล !
ทั้งนี้ นักวิเคราะห์ บล. เอเชีย พลัส  คาดว่าหุ้นที่รับอานิสงค์ยอดขายมอเตอร์ไซด์เดือน  พ.ค.59 ดีดตัวแรงนั้นมี 2 บริษัท  1. บริษัท ฐิติกร จำกัด (มหาชน) หรือ TK  อย่างผู้ประกอบการที่เน้นลูกค้าในต่างจังหวัด 2. บริษัท เอส 11 กรุ๊ป จำกัด (มหาชน)หรือS11 ซึ่งมีฐานลูกค้ากว่า 70% ในเขต กทม. และปริมณฑลยิ่งได้รับผลบากมากขึ้น เพราะตลาดต่างจังหวัดในแถบภาคตะวันออกล้วนกลับมาเติบโตอย่างมีนัยฯ เช่นกันในเดือน พ.ค.59
ส่วนผลการดำเนินงานในไตรมาส 2 ปี 2559 ฝ่ายวิเคราะห์คาดว่า บริษัท ฐิติกร จำกัด (มหาชน) หรือ TK กำไรสุทธิงวดไตรมาส 2/59 จะกระเตื้องขึ้นจากงวดไตรมาส 1/59 จากสินเชื่อที่เติบโตต่อเนื่อง และ spread  ที่เพิ่มขึ้นจากรายได้ดอกเบี้ยรับที่จะเข้ามาเต็มที่มากขึ้น อีกทั้งยังเห็นพัฒนาการบวกของคุณภาพสินทรัพย์ที่ดีขึ้นต่อเนื่อง
ขณะที่ บริษัท เอส 11 กรุ๊ป จำกัด (มหาชน)หรือS11คาดกำไรไตรมาส 2 กลับมาฟื้นตัว แม้คาดการตั้งสำรองหนี้ฯ ยังทรงตัวสูง แต่โดยปกติแล้วงวดไตรมาส 2 ของทุกปีจะเป็นช่วงที่ระดับการขายจะขึ้นทำจุดสูงสุดในช่วงเดือน พ.ค.-มิ.ย. ขณะที่สินเชื่อที่เร่งปล่อยไปในช่วงปลายไตรมาส 1/59 ยังไม่ได้สร้างรายได้เต็มที่ ซึ่งจะหนุนให้ yield และ spread กลับฟื้นตัวเป็นปกติจากที่ต่ำไปมากในงวดไตรมาส 1/59 เพราะฐานสินเชื่อที่เติบโตขึ้นอย่างรวดเร็ว
ส่วนที่เหลือของปี 2559 คาดว่าจะเห็นยอดจำหน่ายรถจักรยานยนต์ในประเทศกระเตื้องขึ้นต่อเนื่อง ซึ่งยังมีอานิสงค์จากการเข้าสู่ช่วงฤดูการขายในปลายปี และเป็นช่วงเก็บเกี่ยวพืชผลทางการเกษตร ทำให้เกษตรกรมีการได้เพิ่มขึ้น อีกทั้งยังได้อานิสงค์จากมาตรการกระตุ้นเศรษฐกิจของภาครัฐ ซึ่งจะช่วยกระตุ้นความต้องการซื้อรถจักรยานยนต์
ผลดังกล่าวจะเป็นผลบากต่อผู้ประกอบการสินเชื่อเช่าซื้อรถจักรยานยนต์ต่อไป!!